**40-сабақ**

 Демалу

Бүгін Айжанның демалысы және оның жоспарлары туралы сөйлесеміз. Ендеше кеттік!

**1-тапсырма. Мәтінді мұқият оқып, қарамен берілген тіркестерге назар аударыңыз.**

Мен бір жыл қазақ тілі курсында оқыдым. Уақыт өте тез өтті, бірақ қызық болды. Сабақтар да қызық болды. Мен А1 деңгейін аяқтадым. Енді демаламын. Қазір демалысымды жоспарлап отырмын. Сіздермен жоспарымды бөлісемін.

**2-тапсырма. Жаңа сөздермен танысайық**.

жоспарлау, демалу, қыдыру, қайталау, араласу, сөйлесу, тапсырмалар орындау, жаттау

**3-тапсырма. Мына сөйлемдерді оқып шығыңыз.**  **Қарамен берілген сөздерге назар аударайық.**

Мен жазғы демалысымды **жоспарлаймын**. Мен ата-анамның үйінде **демаламын**. Достарыммен бірге **қыдырамын**. Қазақ тілі грамматикасын **қайталаймын**. Қазақша сөйлейтін адамдармен **араласамын**. Жазда тек қазақша **сөйлеймін**. Тапсырмаларды **орындаймын**. Жаңа сөздер **жаттаймын**.

**4-тапсырма. Берілген сұраққа кестедегі сөздерді пайдаланып жауап беріңіз.**

Айжан не істейді?

|  |  |  |  |
| --- | --- | --- | --- |
| жоспарлау | кітап оқу | демалу | тауға шығу |
| теңізге бару | достармен кездесу | қыдыру | көмектесу |

**5-тапсырма. Достар, сіздерге сұрақ! Сіздер демалыста не істейсіздер? Жауап берейікші.**

**Мен, мысалы, демалыста ауылыма барамын. Ол жақта мені атам мен әжем, әкем мен анам, мектепте бірге оқыған достарым күтіп отыр. Ауылдағы әжем дайындаған құрт, сары майды, анам дайындаған қуырдақты, қазақша етті сағынып жүрмін. Достарыммен бірге өзенге суға түсеміз. Балық аулаймыз.**

**Ал Сіздер демалыста не істейсіздер?**

Сіз демалыста не істейсіз?